કોર્પોરેશન દ્વારા હાલમાં મકરબા ખાતે નવા ફાયર સ્ટેશનનું નિર્માણ કરાઇ રહ્યું છે. મકરબા ખાતે ચાર માળનું બિલ્ડિંગ તૈયાર થતું હોઇ બે માળ બની ગયા છે તેમજ ૩ર કર્મચારી કવાર્ટર્સ અને બે ઓફિસર કવાર્ટર્સની વ્યવસ્થા ઊભી થઇ રહી છે. મકરબા ફાયર સ્ટેશન શહેરનું સોળમું ફાયર સ્ટેશન બનવાનું છે. આ તમામ ફાયર સ્ટેશન ધમધમતાં થયા બાદ સ્ટાફની દશામાં કંઇક અંશે સુધારો થશે તેમ જાણકાર વર્તુળોમાં ચર્ચાઇ રહ્યું છે.